નિવૃત સંયુક્ત માહિતી નિયામકશ્રી દિનેશકુમાર ડીંડોરે જણાવ્યું હતુ કે, આદિવાસી પછાત ક્ષેત્રોના વિકાસમાં યોગદાન આપનાર પૂ. ગાંધીજી અને ઠક્કર બાપાને યાદ કરતા જણાવ્યું હતું કે, આવા મહાનુંભાવોના કાર્યોને સતત પ્રજ્જ્વલિત રાખવાનું, નવી પેઢીને ઉજાગર કરવાનું અને ઝડપી પરિવર્તનોને સમાજ સમક્ષ મુકવાના કાર્યમાં સમુહ માધ્યમોનો મહત્વનો ફાળો રહ્યો છે. ત્યારે આજના ઝડપી વિકાસ માટે હકારાત્મક પત્રકારત્વએ કદમ મિલાવવાની તાતી જરૂર છે. આ પરિસંવાદમાં ગોધરાના નાયબ માહિતી નિયામકશ્રી રાજેન્દ્ર રાઠોડે વર્તમાન સમયમાં હકારાત્મક પત્રકારત્વની ઉપયોગિતા વિષે પ્રેરક માર્ગદર્શન પુરૂ પાડ્યું હતું. આ પ્રસંગે જિલ્લાના પ્રિન્ટ /ઇલેક્ટ્રીક અને લઘુ અખબારોના તંત્રીશ્રી/પ્રતિનિધિશ્રીઓની ઉપસ્થિતીમાં પત્રકારત્વનું કર્તવ્ય, સર્વાંગી વિકાસ માટે લોક જાગૃતિ કેળવવી, સમાજમાં સદભાવના અને સંવાદિતતાને પ્રોત્સાહન, એકતા અખંડિતતા જાળવવા માટે સામાજિક અને સાંસ્કૃતિક વારસો જાળવવાનું કર્તવ્ય સહિત પત્રકારત્વન ક્ષેત્રે નૈતિક મૂલ્યોની જાળવણી, સામાજીક જવાબદારીઓ, પત્રકારોનું આધ્યાત્મિક ક્ષેત્રે યોગદાન, તંદુરસ્ત્ પત્રકારિત્વ તેમજ મિડિયાના પડકારો અંગે વિસ્તૃરત ચર્ચા ગોષ્ઠીમાં ઉત્સાહભેર ભાગ લીધો હતો.